CELEX: 62011CN0123
Language: mt
Date: 2011-03-09 00:00:00
Title: Kawża C-123/11: Talba għal deċiżjoni preliminari mressqa mill-Korkein hallinto-oikeus (il-Finlandja) fid- 9 ta’ Marzu 2011 — A Oy

14.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 145/17
            
         Talba għal deċiżjoni preliminari mressqa mill-Korkein hallinto-oikeus (il-Finlandja) fid-9 ta’ Marzu 2011 — A Oy
   (Kawża C-123/11)
   2011/C 145/24
   Lingwa tal-kawża: il-Finlandiż
   
      Qorti tar-rinviju
   
   Korkein hallinto-oikeus (il-Finlandja)
   
      Partijiet fil-kawża prinċipali
   
   
      Rikorrenti: A Oy
   
      Konvenuti: Veronsaajien oikeudenvalvontayksikkö u Valtiovarainministeriö
   
      Domandi preliminari
   
   
               (1)
            
            
               L-Artikoli 49 TFUE u 54 TFUE jeħtieġu li kumpannija li takkwista tkun tista’, mit-taxxa tagħha, tnaqqas it-telf li jirriżulta minn attività li wettqet, tul is-snin preċedenti għal fużjoni, fi Stat Membru ieħor mill-kumpannija akkwistata, li kienet stabbilita hemmhekk, meta l-kumpannija li takkwista ma għandhiex sede fissa fl-Istat ta’ residenza tal-kumpannija akkwistata u fejn taħt ir-regoli nazzjonali, il-kumpannija li takkwista hija awtorizzata tnaqqas it-telf ta’ kumpannija akkwistata jekk din hija kumpannija nazzjonali jew jekk it-telf seħħ fi stabbiliment fiss li jinstab fit-territorju nazzjonali ?
            
         
               (2)
            
            
               F’każ ta’ risposta affermattiva għall-ewwel domanda, l-Artikoli 49 TFUE u 54 TFUE għandhom effett fuq jekk l-ammont tat-telf li jista’ jitnaqqas għandux ikun ikkalkolat skont il-leġizlazzjoni fiskali tal-Istat ta’ residenza tal-kumpannija li takkwista, jew għandux ikun ikkunsidrat bħala telf li jista’ jitnaqqas, it-telf li subiet il-kumpannija akkwistata fl-Istat tar-residenza tagħha u kkonsolidat skont il-leġiżlazzjoni ta’ dan l-Istat?